      
«CENTRALNO GRIJANJE» d.d. Tuzla,	
www.grijanjetuzla.ba

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-06325-2026 od 27.07.2026. godine, Direktor „Centralno grijanje“ d.d. Tuzla,  r a s p i s u j e : 

JAVNI OGLAS
za prijem radnika u radni odnos na određeno i neodređeno vrijeme

I
“Centralno grijanje“ d.d. Tuzla raspisuje javni oglas za prijem radnika u radni odnos na određeno i neodređeno vrijeme, i to:
1. Električar II - na određeno vrijeme, na period od 1 godine.......................................................................................................................... 1 izvršilac
2. Zavarivač III – na određeno vrijeme, na period od 1 godine.......................................................................................................................... 1 izvršilac, 
3. Pomoćni radnik građenja II – na određeno vrijeme, na period od 1 godine.......................................................................................................................... 1 izvršilac, 
4. Kontrolor-mjerač – na neodređeno vrijeme, uz probni rad od 3 mjeseca...................................................................................................................... 1 izvršilac, 


II
Opis poslova za radno mjesto „Električar II“  iz tačke I ovog oglasa: 
· Rad u smjenama
· U toku sezone grijanja poslovi i radni zadaci su u smjenama, po potrebi i van sezone
· Obavljanje manje složenih poslova tekućeg i investicionog elektro održavanja na instalacijama distribucije toplinske energije iz domena elektro održavanja
· otklanjanje uočenih nedostataka na elektro instalacijama, a o eventualnim isključenjima obavještavanje dispečera u smjeni
· Po nalogu dežurnog dispečera otklanjanje reklamacija
· Obavezno vodi knjigu dežurstva i primo predaju smjene
· Van grejne sezone rad na poslovima remonta instalacija distribucije toplotne energije elektro opreme i elektro radove na ugovorenim poslovima
· Za vrijeme sezone zadužuje se za dežurno vozilo čije korištenje evidentira u putni nalog i odgovara za ispravnost vozila u toku svoje smjene
· Vođenje evidencije i bitnih podataka iz rada centra tj. sistema daljinskog nadzora i upravljanja, prema dobivenom upustvu
· Ispunjavanje radnih naloga i predaja dežurnom dispečeru u smjeni ili poslovođi Distribucije i održavanja
· Održavanje radio-telefonske veze sa svim punktovima distribucije
· mjerenje gromobranskog pogona i zaštitnoguzemljenja, mjerne vrijednosti i unos u knjigu evidencije
· potrebna mjerenja pri kontroli rada elektro uređaja
· izrada odnosno rekonstrukcija opreme prema šemi ili projektu
· Čuvanje imovine preduzeća u krugu Upravne zgrade
· kontrola i parametriranje cirkulacionih pumpi sa frekventnom regulaciom, kao i njihovo održavanje


Opis poslova za radno mjesto „Zavarivač III“  iz tačke I ovog oglasa: 
· Pripremanje elemenata za zavarivanje;
· manje složeni poslovi elektro- lučnog zavarivanja kao i gasnog zavarivanja;
· manje složeni poslovi tekućeg i investicionog održavanja na instalacijama distribucije toplinske energije iz domena mašinskog održavanja;
· Rad u smjenama;
· Rad na montaži, puštanju u pogon i održavanju toplinskih uređaja, cjevovoda i podstanica;
· Po nalogu, obilazak podstanica i kontrola parametara;
· Vodi brigu o ispravnosti cirkulacionih pumpi i ostale armature;
· Po nalogu vršenje kontrolue napunjenosti objekata, te dopunjavanje i ozračavanje istih;
· Ugrađivanje nove opreme radi modernizacije ili novog izvođenja instalacija centralnog grijanja;
· Van sezone grijanja rad na poslovima remonta instalacija distribucije toplotne energije mašinske opreme;
· Popunjavanje radnih naloga i predaja istih dežurnom dispečeru u smjeni ili poslovođi; 
· Po potrebi, zaduživanje dežurnog vozila čije korištenje evidentira u putni nalog i odgovara za ispravnost;
· Obavljanje  i drugih poslova po nalogu nadređenog.  


Opis poslova za radno mjesto „Pomoćni radnik građenja II“  iz tačke I ovog oglasa: 
· Vršenje svih pomoćnih poslova građevinske struke;
· Obavljanje ispomoći na poslovima vezanim za izgradnju, rekonstrukciju i održavanje građevina;
· Pružanje pomoći pri svim građevinsko zanatskim radovima, popravljanje oštećenja i čišćenje zone gradilišta;
· Po potrebi pružanje pomoći pri izradi betonskih i armiranobetonskih konstrukcija i drugih dijelova te obradi betonskih površina, popravci oštećenja;
· Sudjelovanje pri izradi konstrukcija i drugih dijelova od drveta i popravak oštećenja;
· Obavljanje i drugih poslova po nalogu nadređenog.
Opis poslova za radno mjesto „Kontrolor-mjerač“  iz tačke I ovog oglasa: 
· procesna mjerenja na vrelovodu, toplovodu i toplinskim podstanicama,
· Kontrola mjerenja temperatura zraka u stambenim i poslovnim prostorijama u cilju kontrole kvaliteta zagrijavanja po zahtjevu korisnika ili pri analizama sistema po potrebi rad u smjenama,
· mjerenja kvadratura grijnih površina i uporedba sa stanjem iz projektne dokumentacije po nalogu rukovodioca sektora ili po zahtjevu korisnika,
· Očitanja i vođenje evidencije mjerila toplotne energije,
· Provjera ispravnosti ugradnje mjerila toplotne energije i postavljanje distributerskih plombi nakon potvrde ispravnosti,
· Poslovi mjerenja na objektima priključenim na daljinski sistem grijanja,
· Pripremanje listi utrošene toplotne energije potrošača na mjesečnoj bazi za službu fakturisanja uz kontrolu rukovodioca,
· poslovi kontrole na objektima sistema grijanja,
· Kontrola ispravnost podataka na terenu,
· Po potrebi, obavljanje poslova u smjenama
· Obavljanje i drugih poslova iz oblasti djelatnosti

III
Svi kandidati koji se prijavljuju na javni oglas potrebno je da ispunjavaju opće i posebne uslove, i to: 
OPĆI USLOVI (sve pozicije):
· da su državljani Bosne i Hercegovine; 
· da su stariji od 18 (osamnaest) godina; 
· da posjeduju opću zdravstvenu sposobnost za obavljanje poslova radnog mjesta na koje se prijavljuju.  

[bookmark: _Hlk197330345]POSEBNI USLOVI: 
Za radno mjesto „Električar II“:
· Diploma elektrotehničke škole, smjer - energetika, SSS/KV (IV/III stepen)
· Najmanje šest mjeseci radnog iskustva u struci
· Položen vozački ispit B kategorije
· Timski rad
· Sposobnosti u komunikaciji sa trećim licima

Za radno mjesto „Zavarivač III“:
· Diploma mašinske škole, smjer zavarivač ili instalater centralnog grijanja, KV (III stepen),
· šest mjeseci radnog iskustva na poslovima zavarivanja  
· Položen vozački ispit B kategorije
· Timski rad
· Certifikat stručne osposobljenosti zavarivača

Za radno mjesto „Pomoćni radnik građenja II“:
· Diploma završene osnovne škole (NK),
· Timski rad.

Za radno mjesto „Kontrolor-mjerač“:
· Diploma tehničkog smjera (IV/III stepen)
· Najmanje šest mjeseci radnog iskustva u struci
· Timski rad
· Položen vozački ispit B

IV
Kandidati su dužni dostaviti uredno popunjen PRIJAVNI OBRAZAC, koji mogu preuzeti na web stranici društva (www.grijanjetuzla.ba). 
Prijavni obrazac mora biti potpisan, čitko popunjen i moraju biti popunjena sva naznačena polja. 

Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova: 
· uvjerenje o državljanstvu BiH, 
· izvod iz matične knjige rođenih, 
· diplomu o završenom školovanju potrebnom za radno mjesto na koje se prijavljuje (za sve pozicije),
· uvjerenje ili potvrda o potrebnom radnom iskustvu u zavisnosti od toga kakvo je radno iskustvo propisano kao poseban uslov za konkretnu poziciju (za pozicije: Električar II, Zavarivač III i Kontrolor-mjerač),
          (Kao dokaz o potrebnom radnom iskustvu prihvatiće se isključivo jedan od sljedećih dokumenata: 
· potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima, 
· potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
· potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.)
· vozačka dozvola B kategorije (za pozicije: Električar II, Zavarivač III i Kontrolor-mjerač),
· Certifikat stručne osposobljenosti zavarivača (samo za poziciju: Zavarivač III).

Izabrani kandidat će biti u obavezi da, najkasnije u roku od 8 dana od dana konačnosti odluke o prijemu u radni odnos, dostavi ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje je izabran.
Kandidati koji uz prijavu dostave odgovarajuću dokumentaciju propisanu važećim zakonskim i podzakonskim propisima izdatu od nadležnih organa (potvrdu/uvjerenje i sl.),  da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju na način da se na ukupan broj bodova koje je kandidat ostvario prema Listi uspješnih kandidata dodaju i dodatni bodovi, u skladu sa važećim zakonskim i podzakonskim propisima. 

Svi traženi dokumenti se dostavljaju u originalu ili ovjerenoj kopiji. 

V
Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:
-  sa kandidatima za radno mjesto: Zavarivač III provest će se usmeni ispit i praktični ispit,
-  sa kandidatima za radno mjesto: Pomoćni radnik građenja II i Električar II provest će se usmeni ispit,
-  sa kandidatima za radno mjesto „Kontrolor-mjerač“, provest će se pismeni i usmeni ispit.

O vremenu i mjestu održavanja usmenog/pismenog/praktičnog ispita kandidati će biti naknadno obaviješteni. 
VI
Javni oglas se objavljuje u dnevnom listu „Oslobođenje“ i na web stranici Društva: www.grijanjetuzla.ba, a dostavlja se i Službi za zapošljavanje Tuzlanskog kantona. 
Rok za podnošenje prijava na javni oglas je 8 (osam) dana, počev od narednog dana od dana njegove posljednje objave. 
„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru. 
Kandidati će biti pismeno obavješteni o ishodu Javnog oglasa.

Dokumentacija kandidata će biti korištena isključivo u svrhu sprovođenja konkursa. 
Nakon okončanja konkursnog postupka, dokumentacija će biti vraćena kandidatu na njegov pismeni zahtjev, te se ista može preuzeti u prostorijama društva, uz predočenje lične karte, u roku od 30 dana od dana okončanja postupka. 
Nakon isteka navedenog roka, dokumentacija kandidata koji nisu izabrani u konkursnom postupku će biti uništena u skladu sa Zakonom o zaštiti ličnih podataka.
 
VII
Prijavu sa dokazima o ispunjavanju uslova iz oglasa potrebno je dostaviti na adresu:


 „CENTRALNO GRIJANJE“ d.d. Tuzla, ul. Krečanska br. 1.
75000 Tuzla,  BiH
KOMISIJA ZA PROVOĐENJE PROCEDURE PRIJEMA U RADNI ODNOS
„Prijava na javni oglas za prijem u radni odnos na radno mjesto
 „ navesti naziv radnog mjesta na neodređeno ili određeno vrijeme na koje kandidat aplicira“, 
sa naznakom
„NE OTVARATI“

Prijave sa svim traženim dokumentima dostavljaju se lično ili preporučeno poštom.
Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.
Podnosilac neblagovremene, nepotpune i neuredne prijave nije učesnik javnog oglasa,  te nema pravo za pobijanje odluke o izboru kandidata ili čitavog postupka za zasnivanje radnog odnosa

